OpenLLM-France/wikimedia huggingface dataset:
# Feller–Tornier konstante

Matematikan, Feller–Tornier konstantea C$_{FT}$ da 1 baino potentzia handiagoan hazitako faktore primario kopuru bikoitzeko osoko positibo guztien dentsitatea (lehen potentzian soilik agertzen den edozein faktore lehengusu kontuan hartu gabe). William Feller (1906–1970) eta Erhard Tornier (1894–1982) matematikarien izena darama.
    ${\begin{aligned}C_{\text{FT}}&={1 \over 2}+\left({1 \over 2}\prod _{n=1}^{\infty }\left(1-{2 \over p_{n}^{2}}\right)\right)\\[4pt]&={{1} \over {2}}\left(1+\prod _{n=1}^{\infty }\left(1-{{2} \over {p_{n}^{2}}}\right)\right)\\[4pt]&={1 \over 2}\left(1+{{1} \over {\zeta (2)}}\prod _{n=1}^{\infty }\left(1-{{1} \over {p_{n}^{2}-1}}\right)\right)\\[4pt]&={1 \over 2}+{{3} \over {\pi ^{2}}}\prod _{n=1}^{\infty }\left(1-{{1} \over {p_{n}^{2}-1}}\right)=0,66131704946\ldots \end{aligned}}$

## Omega funtzioa

Omega funtzioa honek ematen du:
    $\Omega (x)=x{\text{-en faktore lehenenn kopurua multiplizitateen arabera kontatuta}}$
Iversonen parentesia
    $[P]={\begin{cases}1&{\text{baldin }}P{\text{ egia,}}\\0&{\text{baldin }}P{\text{ gezurra.}}\end{cases}}$
Notazio hauekin,
    $C_{\text{FT}}=\lim _{n\to \infty }{\frac {\sum _{k=1}^{n}[\Omega (k){\bmod {2}}=0]}{n}}={1 \over 2}$

## Zeta lehenaren funtzioa

Zeta lehenaren funtzioa honek ematen du:
    $P(s)=\sum _{p{\text{ lehena bada}}}{\frac {1}{p^{s}}}.$
Feller-Tornier konstanteak hau betetzen du:
    $C_{\text{FT}}={1 \over 2}\left(1+\exp \left(-\sum _{n=1}^{\infty }{2^{n}P(2n) \over n}\right)\right).$

## Erreferentziak

* ↑ «Feller–Tornier Constant – from Wolfram MathWorld» Mathworld.wolfram.com 2017-03-23.
* ↑ Steven R. Finch. «Mathematical Constants. (Cf. Feller–Tornier constant.)» Oeis.org.

## Kanpo estekak

* Datuak: Q29048688
# Fellen

Fellen Alemaniako udalerria da. Bavaria estatuan kokatuta dago, [[Main-Spessart (barrutia)|Main-Spessart]] barrutian. 2014an 837 biztanle zituen 34,35 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q510982
* Multimedia: Fellen / Q510982
# Fellheim

Fellheim Alemaniako udalerria da. Bavaria estatuan dago, [[Unterallgäu (barrutia)|Unterallgäu]] barrutian. 2014an 1.099 biztanle zituen 5,08 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q545144
* Multimedia: Fellheim / Q545144
# Fellini Satyricon

Fellini Satyricon 1969ko urteko italiar film dramatikoa da, Federico Fellinik zuzendua. Petronioren izen bereko eleberrian nahierara oinarrituta dago.

## Argumentua

Oharra: Atal honek istorio osoa edo amaiera argitzen du.
K. o. I. mendeko Erroman, bi ikasleek, Encolpiusek eta Ascyltusek, Gitón nerabearen jabetzaz eztabaidatu dute. Umeak Ascyltus hautatuko du eta Encolciusek bere buruaz beste egitea erabakiko du. Lurrikara bati esker bizirik atera eta, Neron garaiko Suburra auzoan amodio berri baten bila arituko da.

## Aktoreak

* Martin Potter: Encolpius
* Hiram Keller: Ascyltus
* Max Born: Gitón
* Salvo Randone: Eumolpus
* Mario Romagnoli: Trimalchio
* Magali Noël: Fortunata
* Capucine: Tryphaena
* Alain Cuny: Lichas
* Fanfulla: Vernacchio
* Donyale Luna: Oenothea
* Danika La Loggia: Scintilla
* Gordon Mitchell: lapurra
* Lucia Bosè: emazte suizida
* Joseph Wheeler: senar suizida
* Luigi Montefiori: minotauro
* Elisa Mainardi: Arianna
* Tanya Lopert: enperadorea
* Alvaro Vitali: Julio Zesar
* Richard Simmons: lira-jotzailea

## Erreferentziak

* ↑ Kezich, Tullio. (2006). Fellini: His Life and Work. New York: Faber and Faber ISBN 978-0-571-21168-5..

## Kanpo estekak

* IMDbko fitxa (Ingelesez)
* Datuak: Q18416
* Multimedia: Fellini-Satyricon / Q18416
# Euskal Langileen Kooperatiba

Euskal Langileen Kooperatiba (gaztelaniaz: Cooperativa de Trabajadores Vascos) 1933an sortutako kooperatiba da, Sestaon, Bizkaian, dagoena.
1933. urtean sortu zuten kooperatiba Sestaon herriko langileek. Gaur egun 1.500 bazkide kooperatibista ditu.
2016ra arte kooperatiba forma zeukan eta 2016an sozietate mugatu (Sociedad Limitada) bihurtu zuten.

## Erreferentziak

* ↑ «Simply abre un supermercado en Sestao | Alcampo Franquicias» franquicias.alcampo.es (Noiz kontsultatua: 2020-08-06).
* ↑ (Gaztelaniaz) Universia.net; UniversiaEmpresas, Fundación; Universia, Fundación; Empresas; Universia, Accede a; universitarios, Estudios; Universidades; extranjero, Estudiar en el et al.. «Información de Trabajadores Vascos Sociedad Limitada. | Guía Empresas» Guía Empresas - Guía de empresas españolas Universia (Noiz kontsultatua: 2020-08-06).
* ↑ «Trabajadores Vascos S. L - Telf 944724039» www.axesor.es (Noiz kontsultatua: 2020-08-06).
* ↑ «TRABAJADORES VASCOS SL, BIZKAIA - Informe comercial, de riesgo, financiero y mercantil.» www.infocif.es (Noiz kontsultatua: 2020-08-06).

## Kanpo estekak

* Datuak: Q98106008
# Euskal Kostaldeko Museoen Sarea

Euskal Kostaldeko Museoen Sarea, Euskal kostaldeko (Bizkaia-Gipuzkoa) kultura ekipamendu guztien lankidetzarako gune bat da. Titulartasun desberdinekoak izaki, Euskal Kostaldean kokatuta dauden museo, interpretazio-zentro eta bestelako baliabide turistiko guztiek osatzen dute, eta horien guztien xede nagusia harremanak antolatzea da, ondarea zabaltzeko eta interes turistikoa duen baterako eskaintza partekatzeko. Sarea kostaldean dagoen ondareari balorea emateko eta elkarlanean eskaintza bateratua osatzeko asmoz, 2012an sortu zen, museo produktu komunak garatuz, proiektuak partekatuz, eta Euskal Kostaldearen turismoa sustatzeko eta komunikatzeko ekintzak bultzatuz. Gainera Euskal Kostaldeko Museo Sarearen txartelaren bidez abantailak ere eskura daitezke bertako partaide diren museoetan.
Ekimen hau honako helburu nagusi hauek lortzeko sortu zen:
· Irudi bateratu bat finkatzea eta hedatzea, Euskal Kostaldea helmuga turistikoaren esparruan.
· Sareko agente guztien arteko harremanak sendotzea.
· Euskal Kostaldearen helmuga turistikoa indartzea, lehendik dauden plataformen sinergia guztiak aprobetxatuz, eta kalitateko eta erabilera anitzeko eskaintza eskainiz, kultura-turismoan oinarrituta.
· Euskal kostaldearen ondarea sustatzea eta ondare horri balioa ematea, museo-proiektu komunak garatuz, proiektuak partekatuz eta turismo-sustapeneko eta komunikazioko ekintzak abian jarriz.

## Kanpo lotutrak

* Euskal kostaldeko museoen sareko webgunea

## Kanpo estekak

* Datuak: Q61069596
# Euskal Kosta-Aturri

Euskal Kosta-Aturri edo Baionaldea edota BAB Lapurdiko kostaldeko metropolitar gunea eta aglomerazio elkargoa izan zen. Gaur egun, eskualde bat da. Baiona, Angelu, Biarritz eta Bokale udalerriek osatzen zuten. Bidarte ere herri-elkargoko kide da baina geografikoki Lapurdi Itsasegia eskualdean dago kokaturik.
1999ko abenduaren 31n sortu zen, BAB izenarekin (Baiona, Angelu eta Biarritz udalerriek osatzen baitzuten) eta 2011ko urtarrilaren 1ean Bokale eta Bidarte gehitu zitzaizkien, herri-elkargoaren izena ere gaur egunekora aldatuz. 2017ko urtarrilaren 1ean desegin zen elkargoa, Euskal Herri Elkargoa sortu zenean.
118.352 biztanle bizi dira Euskal Kosta-Aturri elkargoa osatzen duten udalerrietan eta guztira, 78,24km$^2$-tako azalera du. Ipar Euskal Herriko eskualderik populatuena da alde handiz, eta Euskal Herria osorik kontutan hartuta 20 udalerririk jendetsuenen artean daude Baiona (10.a), Angelu (13.a) eta Biarritz (20a.).
Arlo administratiboari dagokionez, aglomerazio elkargo bat osatzen du, frantsesez agglomération Côte basque – Adour izena baliatzen duena.
Arlo geografikoan, oraindik erabiltzen da herri-elkargoaren izen zaharra (BAB), Lapurdiko eskualdea definitzeko, zeina Baiona, Angelu, Biarritz eta Bokalek osatzen duten, Bidarte, nahiz eta herri-elkargoko kide izan, geografikoki Lapurdi Itsasegian dago kokaturik.

## Udalerriak

| INSEE Kodea | Udalerria | Alkatea | Biztanleria | Azalera | Dentsitatea | Ordezkariak |
| 64024 | Angelu | Jean Espilondo | 35.263 biz. | 2.693 ha | 1.309 biz./km² | 9 |
| 64102 | Baiona | Jean Grenet | 40.078 biz. | 2.168 ha | 1.850 biz./km² | 11 |
| 64122 | Biarritz | Didier Borotra | 30.055 biz. | 1.166 ha | 2.577 biz./km² | 7 |
| 64125 | Bidarte | Jean Jakaxuri | 5.614 biz. | 1.215 ha | 462,06 biz./km² | 3 |
| 64140 | Bokale | Marie-José Espiaube | 7.342 biz. | 582 ha | 1.261,51 biz./km² | 3 |
| | | | 118.352 biz. | 7.824 ha | 1.512,67 biz./km² | 33 |

## Ikus, gainera

* Baionako metropoli eremua
* Baiona-Donostia Euskal Eurohiria
* Lapurdiko eskualdeen zerrenda
* Euskal Herriko metropolitar guneak

## Erreferentziak

* ↑ Bidart eta Bokale, ofizialki BAB-eko kide berriak (2010-I-11)
* ↑ Euskaltzaindiako Toponimia izendegia

## Kanpo estekak

* (Frantsesez) Webgune ofiziala.
* Datuak: Q2826808
# Euskal Kostaldeko Nazioarteko Erakustazoka

Ficoba edota Euskal Kostaldeko Nazioarteko Erakustazoka Gipuzkoako Irun udalerrian dagoen erakustazoka bat da, Gipuzkoa eta Lapurdiren arteko mugan, eta Txingudiko metropoli eremuaren bihotzean.

## Helburua

Ficobaren helburua Europar Batasuneko mugaz gaindiko lehen erakustazoka izatea lortzea da, eta gainera inguruko ETEek produktuak erakutsi ditzaten eta merkatal harremanak izan ditzaten girorik aproposena erdiestea.

## Historia

2003ko urriaren 9an ireki zen.

## Instalazioak

Erakustazokako instalazioek 70.000 m2 baino gehiagoko azalera hartzen dute, eta horietan gune hauek dituen konplexu bat dago: zerbitzu orokorrak, erakusketarako 5.000 m2-ko hiru pabiloi, kanpoaldean 7.500 m2-ko gune bat bereziki prestatua erakusketak egiteko, 1.000 plazako aparkalekua, 340 lurrazpikoak direlarik, sarbideak eta bideak.
Eraikin nagusiak 580 m2-ko ataria du, eta baita honako hauek ere: prentsa aretoa, erakusketarien eta bisitarien artean bilera pribatuak egiteko bulegoak, 125 lagunentzako edukiera duten konbentzio, mintegi eta bileretarako areto balioanitzak, erakusketarientzako VIP aretoa, eta Iñigo Lavado chef-ak zuzentzen duen 500 lagunentzako edukiera duen kafetegi eta jatetxe panoramikoa.
Ficobak badu, gainera, 376 lagunentzako Auditorium bat ere, megafoniaz eta aldibereko hiru itzulpen-kabinaz hornitua, eta diseinu balioanitz horri esker egin ahal dira hainbat kultur ekitaldi, hitzaldi eta ospakizun, egiten diren azokei zerbitzu osagarri bat emateaz gain.

## Garraioa

Trenez Euskotrenen Irun-Ficoba geltokia, Renferen Irungo geltokia eta SNCFren Hendaiako geltokiaren bidez bertaratu daiteke. Hegazkinez, Donostia-Hondarribia aireportua edota Biarritz-Angelu-Baionako aireportuaren bidez.

## Kanpo estekak

* Ficoba erakustazokaren webgunea (Gaztelaniaz) (Frantsesez) (Ingelesez)
* Datuak: Q12257564
* Multimedia: FICOBA / Q12257564
# Euskal Kristau Demokrazia

Euskal Kristau Demokrazia (EKD) (gaztelaniaz Democracia Cristiana Vasca, EKD) euskal alderdi politiko kristau demokrata izan zen. Eskuineko alderdi ez abertzaleen artean euskal autonomia estatutuaren aldeko jarrera hartu zuen bakarra izan zen. Buruzagi nagusiak Julen Guimón eta Fernando Buesa izan zituen.
1976an sortua eta 1977ko hasieran legeztatua, "Konpromiso autonomikoa" izeneko agiria sinatu zuen 1977ko maiatzean, EAJ, PSE-EE-PSOE, EAE-ANV, EPK eta ESEIrekin batera. Bertan, hauteskundeetan aukeratutako euskal ordezkariek Autonomia Estatutua garatzea aldarrikatzen zen.
1977ko Espainiar Hauteskunde Orokorretan hartu zuen parte Araba, Bizkaia eta Gipuzkoan, non Equipo Demócrata Cristiano del Estado Español alderdiaren laguntza izan zuen. 25.000 boturekin (%2,58a) zortzigarren indarra izan zen, eserlekurik eskuratu gabe. Emaitzarik hoberenak Gipuzkoan izan zituen (botoen %5,02), batez ere, herrialde honetan UCD eta AP ez aurkeztearen ondorioz.
Emaitza txarrak zirela eta, alderdikide gehienak UCD alderdian sartu ziren. Hala ere, militante batzuek, tartean Fernando Buesak, Euskadiko Alderdi Sozialistan bukatu zuten.
Nahiz eta azken hiru hamarkadetan inongo jarduerarik ez eduki, EKD oraindino erroldatutako alderdia da.

## Kanpo estekak

* Datuak: Q3751732
# Euskal Kulturaren Batzarreak

Euskal Kulturaren Batzarreak (EKB) euskalgintzako erakundeak koordinatu eta biltzeko gune izatea eta euskararentzat plangintza orokorrak bultzatzea helburu nagusitzat hartuta, 1983an sortutako taldea izan zen.
EKBren Batzorde Iraunkorrak, 1999ko otsailean, Batzarrea desegitea erabaki zuen. Batzorde horren txostenaren arabera, Euskararen Gizarte Erakundeen Kontseilua ari zen harrezkero funtzio horiek betetzen. Horrez gainera, EKBk desegitea erabaki zuenean, Kontseiluan zeuden jada EKBko kide ia guztiak.
Aipatutako bi zeregin nagusi horiez gainera, gizartean eragitea ere nahi izan du EKBk bere historian zehar. Alegia, administrazio publikoa eta erakunde sozial eta politikoak euskararen aldeko urratsak egitera bultzatzea. Eragile-funtzio hori beste elkarteren batek egin beharko duela zioen Batzorde Iraunkorraren txostenak, eta Euskal Herrian Euskaraz horretarako prest azaldu zen.
EKBk dokumentazio-zentroa ere bazuen, eta hasieran Euskaldunon Egunkaria azaldu zen horren ardura hartzeko prest. EKBren herentziaren beste atal garrantzitsua Bat soziolinguistika-aldizkaria zen. EKB desagertu arren, aldizkaria ez zen bertan behera gelditu, eta SEI Euskal Soziolinguistika Institutua elkarteak hartu zuen bere gain aldizkariaren etapa berriaren kudeaketa. Izan ere, 1999an ale monografiko bat argitaratu zuen Bat aldizkariak, hogeita hamaikagarrena, EKBren eta euskalgintzaren inguruko higikundeen ibilbidea biltzen zuena.

## Euskarazko lehen posta zerrenda

EKBk EuskaraZ posta zerrenda sortu zuen 1996an, Eusnet elkartearen zerbitzuei esker. Ondoren, EKB desegin zenean, 1999ko ekainetik 2001eko abendura arte UEUk hartu zuen zerrendaren ardura. Zerrenda moderatu gabea zen, eta UEUk kudeatu zuen bitartean 600 kide biltzera ailegatu zen eta 3.250 mezu azaldu ziren. 2001ean, UEUk zerrenda kudeatzeari utzi zion eta pertsona partikular batzuen eskuetan geratu zen ardura. Hala ere, pixkanaka, jardunak erritmoa galdu zuen eta itxi egin zen zerrenda, isiltasun-fase baten ondoren.
Euskarazko lehen posta zerrenda izan zen EuskaraZ. Hiru urte lehenago, 1993ko abenduan, Basque-L zerrenda sortu zuten New York-eko unibertsitate batean, Euskal Herriari buruzkoa zen baina ez zen euskarazko posta zerrenda, ingelesezkoa baizik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q12257565
* ↑ «UEUko udako ikastaroen baitan EuskaraZ posta zerrenda aurkeztu (...)» Argia (Noiz kontsultatua: 2024-09-16).
* ↑ Eskuinabarra. (2021-09-14). «Irailak 11 dorre bikien suntsiketen aitzakiarekin, duela 20 urte, EuskaraZ posta zerrenda (600 euskaldun munduan) itxi egin zuten • ZUZEU» ZUZEU (Noiz kontsultatua: 2024-09-16).
* ↑ (Ingelesez) Arantzabal, J.. (2009-06-04). «Internet elkarrizketa da (J. Aranzabal)» SlideShare (Noiz kontsultatua: 2024-09-16).
# Florentziako probintzia

Florentziako probintzia (italieraz Provincia di Firenze) Italiako erdialdean eta barrualdean dagoen probintzia da, Toskanako eskualdean kokatuta dagoena.

## Herriak

Bagno a Ripoli Barberino Tavarnelle $^{(en)}$ Barberino di Mugello Borgo San Lorenzo Calenzano Campi Bisenzio Capraia e Limite Castelfiorentino Cerreto Guidi Certaldo Dicomano Empoli Fiesole Figline e Incisa Valdarno $^{(en)}$ Florentzia Firenzuola Fucecchio Gambassi Terme Greve in Chianti Impruneta Lastra a Signa Londa Marradi Montaione Montelupo Fiorentino Montespertoli Palazzuolo sul Senio Pelago Pontassieve Reggello Rignano sull'Arno Rufina San Casciano in Val di Pesa San Godenzo Scandicci Scarperia e San Piero Sesto Fiorentino Signa Vaglia Vicchio Vinci
Probintziako herririk jendetsuenak honakoak dira:
| Komuna | Biztanleria |
| Florentzia | 369.279 |
| Scandicci | 50.157 |
| Empoli | 47.624 |
| Sesto Fiorentino | 47.412 |
| Campi Bisenzio | 43.456 |
| Bagno a Ripoli | 25.682 |
| Fucecchio | 22.538 |
| Pontassieve | 20.708 |

## Erreferentziak

* ↑ Florentzia Euskaltzaindiaren 157. arauan

## Ikus, gainera

* Italiaren banaketa administratiboa

## Kanpo estekak

* (Italieraz) Probintziako gobernuaren webgunea.
* Datuak: Q16172
* Multimedia: Province of Firenze / Q16172
# Florentziako Errepublika

Florentziako Errepublika edota Florentziar Errepublika (italieraz Repubblica Fiorentina) gaur egungo Toskana eskualdean zegoen eta Florentzia hiriburu zuen Erdi Aroko estatu bat izan zen. 1115ean, Matilde Canossakoa markesa hil zenean, florentziarrek Florentziako Dukerria desegin eta komuna bat eratu zutenean sortu zen. Errepublika gonfaloniere (hiriko agintari titularra) batek hautatutako Florentziako Signoria izeneko kontseiluak gobernatzen zuen; aldi berean, gonfalonierea florentziar gremioetako kideek hautatzen zuten.
Errepublika hartako historia borrokaz eta liskarrez beteta dago. 1434an Cosimo Medicik egindako estatu kolpe baten bitartez, Errepublikaren eta hiriburuaren kontrola Medicitarren eskuetara igaro zen. 1494. urtea arte, hiria familia haren menpe egon zen, baina denboraldi labur batez Girolamo Savonarola fraideak kanporatu egin zituen, 1512an, Joan Medicik (gerora Leon X.a Aita Santua izan zenak) hiriaren kontrola berreskuratu zuen arte. 1527an, Medicitarren agintea bigarren aldiz iraulia izan zen, Cognaceko Ligaren Gerran zehar, baina 1531n, Florentzia hamaika hilabetean setiatu ondoren, Medicitarrek berriz ere bereganatu zuten. 1532an Errepublika behin-betiko desegin zen, Klemente VII.a Aita Santuak Alexandro Medicikoa Florentziako duke izendatu eta ordu arte Errepublika zena Oinordetzako monarkia izatera iragan zenean.

## Ikus, gainera

* Nikolas Makiavelo
* Nafarroako konkista
* Toskanako Dukerri Handia
* Florentziako kantziler

## Kanpo estekak

* Datuak: Q148540
* Multimedia: Republic of Florence / Q148540
# Florentziako erdigune historikoa

Florentziako erdigune historikoa$^1$ UNESCOren gizateriaren ondarea :
| Florentziako Alde Zaharra. ||
| Mota | Kulturala |
| Irizpideak | i, ii, iii, iv, vi |
| Erreferentzia | 174 |
| Kokalekua | Italia |
| Eskualdea$^2$ | Europa/Ipar Amerika |
| Koordenatuak | 43°46′23″N 11°15′22″E﻿ / ﻿43.77306°N 11.25611°E﻿ / 43.77306; 11.25611 |
| Izen ematea | 2009 (XXXIII. bilkura) |
| $^1$ UNESCOk jarritako izen ofiziala (euskaratua) $^2$ UNESCOren sailkapena ||
Florentziako erdigune historikoa (italieraz Centro storico di Firenze) Italiako Toskana eskualdeko Florentzia hiriaren 1. auzoa da, eta 1982 ez geroztik Unescok Gizateriaren Ondarea izendatu du. Erdi Aroko harresiak zeuden lekuan dauden kaleek mugatzen dute. Bertan, hiriak bi medeetan izan zuen ekonomia eta merkatal oparotasunari esker eraikitako eraikin nabarmen eta ederrak daude.

## Eraikinak

* Santa Maria del Fiore katedrala
* Santa Croce
* Ponte Vecchio
* San Joan bataiotegia
* Medici Riccardi jauregia
* San Lorentzo basilika
* San Lorentzoko Sakristia Zaharra
* Palazzo Vecchio
* Palazzo Bargello
* Loggia del Bigallo
* Budini Gattai jauregia
* Ospedale degli Innocenti
* Pitti jauregia eta Boboli lorategia
* Pazzi kapera
* Santa Maria Novella basilika
* Santo Spirito basilika
* Santa Maria del Carmine basilika
* Florentziako Garaipen Arkua
* Forte Belvedere
* San Miniato al Monte

### Museoak

* Uffizi Galeria
* San Marco Museo Nazionala
* Arkeologia Museo Nazionala
* Opera del Duomoko museoa

## Plazak

* Piazza della Signoria
* Piazza del Duomo
* Piazza della Repubblica
* Piazza Santa Croce
* Piazza San Lorenzo
* Piazza Santa Maria Novella
* Santissima Annunziata plaza
* Piazza Santa Trinita
* Piazzale Michelangelo
* Piazza Cesare Beccaria
* Piazza della Libertà

## Kanpo estekak

* Florentziako ergigune historikoa. Udal webgunea (Italieraz)
* Datuak: Q2707802
* Multimedia: Historic centre of Florence / Q2707802
# Florentziako kantziler

Florentziako kantziler (italieraz: Cancelliere di Firenze) Florentziako Errepublikaren magistraturaren kargu nagusia zen. Botere politikorik ez zuen.
Beste pertsonalitateen artean hauek bete zuten kargua:
* Coluccio Salutati (1375tik)
* Leonardo Bruni (1410tik)
* Carlo Marsuppini (1444tik - 1453ra)
* Poggio Bracciolini (1453tik -1459ra)
* Benedetto Accolti, il vecchio ("zaharra", 1459tik)
* Bartolomeo Scala (1465tik - 1497ra)
* Marcello Virgilio Adriani (1498tik)
* Nikolas Makiavelo

## Ikus, gainera

* Kantziler
* Florentzia

## Kanpo estekak

* Datuak: Q1062465
# Florentino Pérez

Florentino Pérez Rodríguez (Madril, Espainia, 1947ko martxoaren 8a), Portu, Ubide eta Bide ingeniaria da, Madrilgo Unibertsitatea Politeknikoan Matematika Metodo eta Oinarrietako irakaslea, ACS enpresako presidentea eta Real Madril kirol klubeko presidentea.

## Ikus, gainera

* ACS
* Datuak: Q245207
* Multimedia: Florentino Pérez / Q245207
# Florentino Fernández

Florentino José Fernández Román (Madril, Espainia, 1972ko azaroaren 9a), Flo ezizenez ere ezagutua, komediantea, aktorea, aurkezlea eta bikoizketa aktorea da.

## Biografia

Autobus gidari bezala hasi zen lanean, baina umorea eragiteko trebeziaren ondorioz, "Esta noche cruzamos el Mississippi" telesarira aurkeztu zen. Bertan, Lucas Grijánder eta Crispín Klander pertsonaien imitazioan parte hartzen zuen, eta horiei esker lortu zuen arrakastarako bidea. 90.hamarkadan oso famatua bilakatu zen eta bere ibilbidea "La sonrisa del Pelícano" telesarian segi zuen.
* Datuak: Q3074157
* Multimedia: Florentino Fernández / Q3074157
# Floyd konderria (Texas)

Floyd konderria (ingelesez: Floyd County) Texasko konderri bat da, Ameriketako Estatu Batuetan. Hiriburua Floydada da. 2010eko zentsuaren arabera 6.446 biztanle zituen, Floyd kilometro koadroko azaleran.

## Geografia

Floyd konderriak 2.570,62 kilometro koadro ditu. Horietatik 0,98 ura dira. Beste 2.569,64 lurra dira. Biztanleria dentsitatea 2,51 da.

## Demografia

2010eko zentsoan bizi ziren 6.446 pertsonetatik 6.187 txuriak edo hispanoak dira. Horietatik hispano edo latino kategorian 3.410 dira. 211 beltzak edo afroamerikarrak. 16 amerikar natiboak ziren eta 1 Hawaii edo Pazifikoko irletako natiboak. 11 asiarrak ziren. Bestelako arraza bat kategorian 1 biztanle daude. Bukatzeko euren burua arraza bat baino gehiagotan 19 pertsonek kokatzen zuten.

### Biztanleria piramidea
## Kanpo estekak

* Datuak: Q110528
* Multimedia: Floyd County, Texas / Q110528
# Floyd udalerria, Sioux konderria (Iowa)

Floyd udalerria Ameriketako Estatu Batuetako Iowa estatuko udalerri bat da, Sioux konderrian. Azken zentsuaren arabera 1.110 biztanle zituen.

## Ekonomia

2020ko zentsuaren arabera, Floyd udalerriak 437 etxebizitza zeuden. Per capita diru-sarrerak 28.753 estatubatuar dolar ziren.

## Kanpo estekak

* Datuak: Q9039068
# Floyd konderria (Kentucky)

Floyd konderria (ingelesez: Floyd County) Kentuckyko konderri bat da, Ameriketako Estatu Batuetan. Hiriburua Prestonsburg da. 2010eko zentsuaren arabera 39.451 biztanle zituen, Floyd kilometro koadroko azaleran.

## Geografia

Floyd konderriak 1.024,87 kilometro koadro ditu. Horietatik 6,11 ura dira. Beste 1.018,76 lurra dira. Biztanleria dentsitatea 38,49 da.

## Demografia

2010eko zentsoan bizi ziren 39.451 pertsonetatik 38.843 txuriak edo hispanoak dira. Horietatik hispano edo latino kategorian 219 dira. 292 beltzak edo afroamerikarrak. 39 amerikar natiboak ziren eta 0 Hawaii edo Pazifikoko irletako natiboak. 75 asiarrak ziren. Bestelako arraza bat kategorian 4 biztanle daude. Bukatzeko euren burua arraza bat baino gehiagotan 198 pertsonek kokatzen zuten.

### Biztanleria piramidea
## Kanpo estekak

* Datuak: Q500702
* Multimedia: Floyd County, Kentucky / Q500702
# Floyd udalerria, Woodbury konderria (Iowa)

Floyd udalerria Ameriketako Estatu Batuetako Iowa estatuko udalerri bat da, Woodbury konderrian. Azken zentsuaren arabera 836 biztanle zituen.

## Ekonomia

2020ko zentsuaren arabera, Floyd udalerriak 291 etxebizitza zeuden. Per capita diru-sarrerak 48.755 estatubatuar dolar ziren.

## Kanpo estekak

* Datuak: Q9039070
# Floydada (Texas)

Floydada Texasko hiri bat da. Floyd konderrian kokatua dago. 2010ean 3.038 biztanle zituen, 5,27 kilometro koadrotan banatuta.

## Ikus, gainera

* Floyd konderria

## Kanpo estekak

* Datuak: Q975828
* Multimedia: Floydada, Texas / Q975828